Gerolf Steiner

Gerolf STEINER (naskiĝis la 22-an de marto 1908 en Strasburgo, Alzaco ; mortis la 14-an de aŭgusto 2009 en Hajdelbergo)  Pseŭdonimoj : Harald Stümpke kaj Hararuto Shutyunpuke, estis germana zoologo, universitata profesoro kaj libroverkisto.

Li estas konata pro sia libro pri la anatomio kaj konduto de rinograduloj, fikcia ordo de mamuloj, kies nazoj evoluis laŭ kelkaj rimarkindaj manieroj.

Li publikigis ankaŭ sub la pseŭdonimoj Justus Andereich, Trotzhard Wiederumb, kaj Karl D. S. Geeste.Sigmund Nastrazzurro, Furahan Biology and Allied matters. Accessed 2009-06-29. 

 Rhinogradentia (d:Q261459) 
Steiner estas plej konata pro libro el 1961 verkita pseŭdonime kiel Harald Stümpke pri la anatomio kaj kutimoj de la rhinogradentia, fikcia ordo de formortintaj mamuloj, kies nazo evoluis laŭ nekutimaj manieroj.

Steiner havis talenton por desegnado kaj helpis kolegojn ilustri iliajn publikaĵojn. Kiam teksto kun desegnaĵoj de mita estaĵo farita de li cirkulis inter liaj kolegaj zoologoj jam en 1945, li estis kuraĝigita daŭrigi. Li fariĝis tutmonde konata pro sia libro Bau und Leben der Rhinogradentia (Formo kaj Vivo de la Rhinogradentiam, d:Q811086), en kiu, inspirita de Nasobēm de Christian Morgenstern, li priskribis la anatomion kaj kutimojn de la Rhinogradentia, fikcia ordo de mamuloj. Li publikigis sian libron, celitan kiel scienca ŝerco, en 1961 sub la pseŭdonimo Profesoro D-ro Harald Stümpke, agnoskante sin kiel la ilustriston sub lia vera nomo. Dum kolegoj serioze recenzis lian verkon, Der Spiegel reprenis la rakonton en 1962 kaj malkaŝis lian fikcian konstruon.

La franca traduko estis publikigita en 1962 fare de fama franca akademia eldonisto, movo kiu estis akceptita kun iom da amuziĝo. La angla traduko aperis en 1967. Ĉi tiu ŝerco daŭras ĝis nuntempe; nova eldono de la libro estis publikigita en 2006.

 Referencoj 

 Eksteraj ligiloj 

 Gerolf Steiner en la katalogo de la Berlina Ŝtata Biblioteko
 Avizo pri la morto de Gerolf Steiner  

Kategorio:Germanaj zoologoj